17/09/2012 | Administración LocalMunicipal
Porto do Son
Aprobación definitiva da Ordenanza fiscal reguladora da taxa pola prestación dos servizos das escolas municipais de música e baile

ANUNCIO Ao abeiro do disposto no artigo 70.2 da Lei 7/1985, do 2 de abril, reguladora das bases do réxime local, procédese á publicación do texto íntegro da Ordenanza reguladora do desenvolvemento de actividades e servizos no Concello de Porto do Son, unha vez que se elevou a definitivo o acordo de aprobación inicial, e que é do seguinte teor literal: “ORDENANZA FISCAL REGULADORA DA TAXA POLA PRESTACIÓN DOS SERVIZOS DAS ESCOLAS MUNICIPAIS DE MÚSICA E BAILE Artigo 1.º.–Fundamento legal e obxecto. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Concello de Porto do Son establece a taxa pola prestación dos servizos das escolas municipais de música e baile, que se rexerá pola presente ordenanza fiscal, atendendo as súas normas ao disposto no artigo 57 do citado Real decreto lexislativo. Artigo 2.º.–Feito impoñible. Constitúe o feito impoñible desta taxa a prestación dos diversos servizos das escolas municipais de música e baile. Artigo 3.º.–Suxeito pasivo. Son suxeitos pasivos da taxa regulada nesta ordenanza as persoas físicas e xurídicas, e as entidades ás que se refire o artigo 35.4 da Lei 58/2003, do 17 de decembro, xeral tributaria, que se matriculen en calquera das actividades relativas ás escolas municipais de música e baile, de acordo co artigo 5.º desta ordenanza. Artigo 4.º.–Responsables.1.–Responderán solidariamente das obrigacións tributarias do suxeito pasivo as persoas físicas ou xurídicas ás que se refiren os artigos 42 da Lei xeral tributaria.2.–Serán responsables subsidiarios da débeda tributaria as persoas ou entidades que se recollen no artigo 43 da Lei xeral tributaria e co alcance que sinala dito artigo. Artigo 5.º.–Cota tributaria. As tarifas desta taxa estructúranse nos seguintes epígrafes: Epígrafe 1: Escola Municipal de Danza – Por cada materia ou disciplina: • Inscrición de novos alumnos 50,00 € • Curso académico 120,00 € • Por cada materia ou disciplina adicional 75,00 € Epígrafe 2: Escola Municipal de Gaita – Por cada materia ou disciplina: • Inscrición de novos alumnos 50,00 € • Curso académico 120,00 € • Por cada materia ou disciplina adicional 75,00 € Epígrafe 3: Escola Municipal de Música – Por cada materia ou disciplina: • Inscrición de novos alumnos 50,00 € • Curso académico 120,00 € • Por cada materia ou disciplina adicional 75,00 € Artigo 6.º.–Beneficios fiscais. Establécense as seguintes bonificacións: a) Bonificación do 50% da cota tributaria para segundos e sucesivos irmáns matriculados en cada unha das escolas municipais. b) Bonificación do 50% da cota tributaria para os usuarios que, dentro da escola na que estean matriculados, teñan a cualificación de profesional, o que supón que deberán participar nas actuacións que organice o Concello. Só poderán beneficiarse desta bonificación na escola na que teñan a dita categoría. A estes efectos, os profesores das escolas deberán emitir un informe motivado no que establezan que alumnos poden distinguirse con esa cualificación. A listaxe, que será aprobada pola Alcaldía, será remitida ao Concello, que aplicará de oficio a bonificación. c) Bonificación do 50% da cota tributaria para os usuarios empadroados en Porto do Son que acrediten unha renda per capita da unidade familiar igual ou inferior ao IPREM mensual. A bonificación deberá solicitarse coa seguinte documentación: – Fotocopia cotexada do DNI/NIE do solicitante. – Fotocopia cotexada do libro de familia na que consten todos os seus membros. – Fotocopia cotexada da última declaración da renda ou certificado de imputación de rendas de Facenda integrantes da unidade familiar. Para estes efectos, entenderase por unidade familiar o núcleo formado polo matrimonio ou parella de feito, así como os ascendentes e descendentes menores de 21 anos que convivan con eles no mesmo domicilio. Esta idade ampliarase ata os 25 anos mentres que se realicen estudos axeitados á súa idade e titulación ou encamiñados á obtención dun posto de traballo. Incluiranse os estudos realizados en centros educativos públicos ou privados, sempre que teñan unha duración lectiva dun curso académico. – Fotocopia cotexada doutros xustificantes de ingresos económicos, no seu caso. – O empadroamento do alumno en Porto do Son comprobarase de oficio. O importe da renda per capita mensual da unidade familiar será o cociente resultante de dividir a renda mensual da unidade familiar polo número de membros desta. A renda mensual resultará de dividir entre 12 a renda anual da unidade familiar, que á súa vez será o resultado da suma dos rendementos percibidos por cada membro da unidade familiar menos os gastos deducibles. A solicitude poderá presentarse coa inscrición e, neste caso, só se esixirá o depósito previo do 50% da cota tributaria. No caso de que a resolución da solicitude fose denegatoria, aprobarase a liquidación da taxa e notificarase ao interesado para o pagamento do 50 por 100 restante nos prazos do artigo 62.2 da Lei xeral tributaria. Artigo 7.º.–Vindicación. A taxa vindicarase no momento de presentar a solicitude de inscrición. Artigo 8.º.–Normas de xestión.1. Para acceder a calquera das actividades das escolas de música e baile, deberá formalizarse o documento de inscrición por parte do potencial usuario. No caso de que este sexa menor de idade, a inscrición deberá realizase por calquera dos pais ou titores do mesmo. O documento de inscrición deberá presentarse no Rexistro do Concello, xunto co xustificante de ter pagadas as taxas correspondentes, de acordo co apartado seguinte.2. O pagamento da taxa realizarase no momento da inscrición mediante o réxime de autoliquidación. Nos supostos nos que se solicite a bonificación prevista no apartado c) do artigo 6.º só se esixirá o depósito previo do 50 por 100 da cota tributaria. No caso de que a resolución da solicitude fose denegatoria, aprobarase a liquidación da taxa e notificarase ao interesado para que proceda ao pagamento do 50 por 100 restante nos prazos do artigo 62.2 da Lei xeral tributaria.3. Mentres non se acredite o pagamento da taxa non se poderá formalizar a inscrición e, polo tanto, non se poderá asistir ás clases correspondentes.4. En caso de matriculación posterior ao inicio da escola e/ou baixa anterior ao seu remate, a cota tributaria ratearase en meses naturais.5. Cando por causas non imputables ao suxeito pasivo, os servizos non se presten, procederá a devolución do importe corresponde da taxa, rateada por meses naturais. Artigo 9.º.–Infraccións e sancións. Para todo o relativo á cualificación de infraccións tributarias e á imposición de sancións que ás mesmas correspondan en cada caso, rexerá o disposto nos artigos 178 e seguintes da Lei xeral tributaria. Disposición derrogatoria. Unha vez que entre en vigor esta ordenanza quedará derrogada a Ordenanza fiscal reguladora da taxa pola prestación dos servicios das escolas municipais de música e baile, publicada no BOP n.º 28, do 27.01.2011. Disposición final. Esta ordenanza foi aprobada inicialmente polo Pleno da Corporación na sesión celebrada o día 12 de xullo de 2012 e entrará en vigor o día seguinte ao da súa publicación no BOP, aplicándose mentres non se acorde a súa derrogación ou modificación.” Contra o presente acordo poderá interporse polos interesados recurso contencioso- administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o seguinte ao de publicación deste anuncio, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa. Porto do Son, 5 de setembro de 2012. O alcalde-presidente Asdo.: José Luis Oujo Pouso